  Анжелика Тихонова корреспондент 15-тӥ куарусёнлы Удмуртиын коронавирус инфекциен 72 выль черламъёсты шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 31 улӥсьёслэн, Дэри ёросын куать улӥсьёслэн, Можгаын, Можга но Яр ёросъёсын быдэн вить улӥсьёслэн, Глазкарын ньыль улӥсьёслэн, Шаркан, Ува ёросъёсын быдэн куинь улӥсьёслэн, Алнаш, Сьӧлта, Пичи Пурга ёросъёсын быдэн кык улӥсьёслэн но Глаз, Грак, Эгра, Сюмси ёросъёсын быдэн одӥг улӥсьлэн зэмаз. 57 адями йӧназ. Туннэ нуналлы Удмуртиын выль коронавирус инфекциен черлан 4 сюрс 033 учыр лабораториосын зэматэмын. 3 сюрс 028 адями йӧназ, 78 мурт кулӥз. Али 32-езлэн висисьёслэн тазалыксы секыт лыдъяське. Тулыспалысен элькунын коронавируслы 323 сюрс 776 эскеронъёс ортчытӥзы, берло нунал ӵоже – 2 сюрс 797.  Тегъёс: Тазалык Ижкар висён Удмуртия коронавирус  